ร้านข้าวต้มตี 5, พระราม 4

อยู่บนถนนพระราม 4 เลย ตีนสะพานไทย - เบลเยี่ยม
หาง่ายครับ เป็นห้องกระจกหน้ากว้าง 2 ห้อง
ใหญ่ๆเลย

ร้านนี้ต้องเรียกว่า "Hybrid" !!! เพราะมี 2 ร้าน
ในร้านเดียวคือ North east และ ข้าวต้มตี 5
เค้าจะแบ่งกันโดยเวลาครับ อาหารเที่ยงจนเย็น
จะเป็นอาหารอีสาน พอเย็นมากๆ ก็จะเป็นเมนู
ของร้านข้าวต้ม

เมื่อหลายเดือนก่อน เคยได้ทานอาหารอีสาน
ถือว่าอร่อยทีเดียวครับ วันนี้มาตี 2 ก็เป็นข้าวต้ม

ร้านตกแต่งแบบธรรมดามาก เป็นร้านข้าวต้ม
แบบติดเครื่องปรับอากาศ มีโทรทัศน์ให้ดู
2 เครื่อง... มีครัวอยู่นอกตัวร้านด้านหน้า
การวางของดูระเกะระกะหน่อย...

แต่มีวิธีเรียกพนักงานเสริฟแบบกิ๊บเก๋ 
เป็นการสั่นกระดิ่ง ซึ่งกระดิ่งจะแขวนอยู่ตรง
แสตนด์วางเครื่องดื่ม กรุ๊งกริ๊งๆ ....

วันนี้ลองทาน 3 เมนูครับ คือ

- พายหมูตุ๋น ชื่อแปลกๆ แต่มันก็คือหมูตุ๋น
ลวกจิ้ม หมูตุ๋นมาจนยุ่ย รสชาติเข้าเนื้อ 
ชิ้นใหญ่ๆ มาพร้อมคะน้าลวกที่อยู้ด้านล่าง
จิ้มกับ น้ำจิ้มซีฟูัดรสแซ่บ

- ลูกชิ้นปลาลวกจิ้ม จานนี้ชอบครับ ลูกชิ้นปลา
ลูกใหญ่ แบบเนื้อนุ่ม ลวกมาร้อนๆ โรยหน้าด้วย
กระเทียมเจียว จิ้มกับน้ำจิ้มซีฟู้ดเช่นกัน

- แขนงหมูกรอบ ผัดมาได้เขียวสดจริงๆ 
ดูน่าทานมาก หมูกรอบชิ้นโต เสียดายวันนี้
งดข้าว ไม่งั้นนะ แจ๋วเลย... แต่ก็ทานจนหมด

อาหารอร่อยทุกเมนูครับ ราคาสูงนิดๆพอรับได้
แถมเปิดดึก... แต่แปลก ชื่อข้าวต้มตี 5 
แต่ปิดตี 4 ซะงั้น !?!

เอาไป 3 ดาวครับ ได้มาตรฐาน
ใครหิวผ่านมา ลองแวะทานกันดู

Chef ขี้แย
www.facebook.com/chefcrybaby

